CELEX: 62021TN0666
Language: lv
Date: 2021-10-15 00:00:00
Title: Lieta T-666/21: Prasība, kas celta 2021. gada 15. oktobrī – Società Navigazione Siciliana/Komisija

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/41
            
         
      Prasība, kas celta 2021. gada 15. oktobrī – Società Navigazione Siciliana/Komisija
      (Lieta T-666/21)
      (2022/C 2/57)
      Tiesvedības valoda – itāļu
      
         Lietas dalībnieki
      
      
         Prasītāja: Società Navigazione Siciliana SCpA (Trapani, Itālija) (pārstāvji: R. Nazzini, F. Ruggeri Laderchi, C. Labruna un L. Calini, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  daļēji atcelt 2021. gada 17. jūnija lēmumu daļā, kurā ir uzskatīts, ka Società Navigazione Siciliana SCpA ir saņēmusi nelikumīgu atbalstu, kas izriet no 2010. gada likumā paredzētajiem atbrīvojumiem no nodokļa, un ir likts to atmaksāt Itālijas valstij;
               
            
                  —
               
               
                  piespriest Komisijai atlīdzināt zaudējumus, kas aprēķināti un aprēķināmi vēlākā (un iespējamā) tiesvedības stadijā;
               
            
                  —
               
               
                  piespriest Komisijai atlīdzināt tiesāšanās izdevumus šajā tiesvedībā.
               
            
         Pamati un galvenie argumenti
      
      Prasības pamatojumam prasītāja izvirza divus pamatus.
      
                  1.
               
               
                  Pirmais pamats attiecas uz kļūdainu atbalsta saņēmēja norādīšanu – Tiesību aktu pārkāpums
                  
                              —
                           
                           
                              Šajā ziņā tiek norādīts, ka 2021. gada 17. jūnija lēmumā esot pieļauta acīmredzama kļūda Eiropas tiesiskā regulējuma interpretācijā un piemērošanā, ciktāl Komisija ir atzinusi, ka Società Navigazione Siciliana SCpA (nevis Siremar) ir saņēmusi atbalstu, kas tiek uzskatīts par nesaderīgu ar Eiropas tiesisko regulējumu par zīmognodevas samaksu par uzņēmuma Siremar filiāles iegādi.
                           
                        
            
                  2.
               
               
                  Otrais pamats attiecas uz atbalsta saderību ar LESD 106. panta 2. punktā paredzēto atkāpi – Tiesību aktu pārkāpums – Pienākuma norādīt pamatojumu neizpilde
                  
                              —
                           
                           
                              Šajā ziņā tiek norādīts, ka 2021. gada 17. jūnija lēmumā katrā ziņā esot pieļauta acīmredzama kļūda Eiropas tiesiskā regulējuma interpretācijā un piemērošanā, kā arī atbildētāja neesot izpildījusi pienākumu norādīt pamatojumu, ciktāl Komisija – neveicot nekādu analīzi šajā ziņā – izslēdza Società Navigazione Siciliana SCpA izmaksātā atbalsta saderību ar LESD 106. panta 2. punktā paredzēto atkāpi attiecībā uz vispārējas tautsaimnieciskas nozīmes pakalpojumiem (VTNP).